Els Encantats

Els Encantats () Pirinioetako ekialdean kokatzen diren bi mendi eta gailur dira, Kataluniako Pallars Sobirà eskualdeko Espot udalerriaren lursailetan. Aigüestortes eta San Maurizioko Parke Naturalaren barnean kokatuak daude, Sant Maurici aintziraren alboan.

Gailurrak 
Mendebaldeko Petit Encantat (Sorgindu Txikia) gailurrak 2.738 metroko garaiera du, aldiz ekialdeko Gran Encantat ("Sorgindu Handia") gailurrak 2.747 metroko garaiera. Biak ere 2.630,7 metroko zabalera eta ferra itxura duen bretxa batez banandurik daude.

Igoerak 
Patrice de Bellefont pinireistaren arabera, Gran Encantat gailurraren lehenbiziko igoera 1901eko abuztuan Fontan de Negrín (Tolosa), Isidor Romeu (Vielha), Raphaël Angusta eta Bartolomé Ciffré-k burutu omen zuten.

Aldiz, 1903an Astorg, Castagne eta Brulle mendizaleek Petit Encantant gailurra lehenbizikoz igo zuten. Bellefont-en arabera, erdialdeko kanal edo bretxa lehenbiziko aldiz 1936an Emilio Comici italiar mendizaleak igo zuen.

1910ean mosen Jaume Oliveras eta Joan Abella-k Gran Encantat mendiko ipar-ekialdeko aurpegia igo zuten, hurrengo udan mosen Oliverasek Petit Encantat gailurraren lehenbiziko bakarkako igoera gauzatu zuelarik.

Iruditegia

Ikus gainera 
 Aigüestortes eta San Maurizioko Parke Naturala
 Sant Maurici aintzira
 Kataluniako geografia

Kanpo estekak 
 Els Encantants luberri.net webgunean

Aigüestortes eta San Maurizioko Parke Naturala
Kataluniako Pirinioetako mendiak
Pallars Sobirà